CELEX: 32012R1147
Language: hr
Date: 2012-12-04 00:00:00
Title: Uredba Komisije (EU) br. 1147/2012 od 4. prosinca 2012. o izmjeni Priloga II. Uredbi (EZ) br. 1333/2008 Europskog parlamenta i Vijeća u pogledu uporabe pčelinjeg voska (E 901), karnauba voska (E 903), šelaka (E 904) i mikrokristaličnog voska (E 905) na određenim vrstama voća  Tekst značajan za EGP

13/Sv. 60
            
            
               HR
            
            
               Službeni list Europske unije
            
            
               216
            
         32012R1147
   
               L 333/34
            
            
               SLUŽBENI LIST EUROPSKE UNIJE
            
         UREDBA KOMISIJE (EU) br. 1147/2012
   od 4. prosinca 2012.
   o izmjeni Priloga II. Uredbi (EZ) br. 1333/2008 Europskog parlamenta i Vijeća u pogledu uporabe pčelinjeg voska (E 901), karnauba voska (E 903), šelaka (E 904) i mikrokristaličnog voska (E 905) na određenim vrstama voća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (1), a posebno njezin članak 10. stavak 3. i članak 30. stavak 5.,
   budući da:
   
               (1)
            
            
               Prilogom II. Uredbi (EZ) br. 1333/2008 utvrđuje se popis prehrambenih aditiva Unije odobrenih za uporabu u hrani i njihovi uvjeti uporabe.
            
         
               (2)
            
            
               Taj popis se može mijenjati u skladu s postupkom iz Uredbe (EZ) br. 1331/2008 Europskog parlamenta i Vijeća od 16. prosinca 2008. o utvrđivanju zajedničkog postupka odobravanja prehrambenih aditiva, prehrambenih enzima i prehrambenih aroma (2).
            
         
               (3)
            
            
               U skladu s člankom 3. stavkom 1. Uredbe (EZ) br. 1331/2008, popis prehrambenih aditiva Unije može se ažurirati na inicijativu Komisije ili na temelju zahtjeva.
            
         
               (4)
            
            
               Komisija je zaprimila nekoliko zahtjeva za odobrenje uporabe pčelinjeg voska (E 901) na paprikama, rajčicama, krastavcima, bananama, mangu i avokadu, na šipku i na svom voću, za uporabu karnauba voska (E 903) i šelaka (E 904) na šipku i na mangu, avokadu i papaji i za uporabu mikrokristaličnog voska (E 905) na ananasu. Te su zahtjevi stavljeni na raspolaganje državama članicama.
            
         
               (5)
            
            
               Zatražena je uporaba pčelinjeg voska (E 901), karnauba voska (E 904), šelaka (E 904) i mikrokristaličnog voska (E 905) kao sredstva za glaziranje za površinsku obradu tih vrsta voća ili tog povrća sličnog voću radi njihovog boljeg čuvanja. Takva obrada štiti voće od dehidracije i oksidacije i inhibira rast plijesni i određenih mikroorganizama. Takva tehnološka potreba postoji posebno za voće koje se uglavnom uvozi iz zemalja s tropskom klimom. To je voće potrebno također zaštititi tijekom dugotrajnog prijevoza.
            
         
               (6)
            
            
               Namjena ovih prehrambenih aditiva je vanjska obrada i ne očekuje se da oni migriraju u unutrašnji jestivi dio voća. Zbog toga obrada voća s korom koja se ne jede neće imati učinak na zdravlje ljudi. Stoga je primjereno dopustiti uporabu pčelinjeg voska (E 901), karnauba voska (E 904), šelaka (E 904) i mikrokristaličnog voska (E 905) na takvom voću koje se uglavnom uvozi iz zemalja s tropskom klimom, na primjer, na bananama, avokadu, šipku, papaji i ananasu.
            
         
               (7)
            
            
               U skladu s člankom 3. stavkom 2. Uredbe (EZ) br. 1331/2008, Komisija treba zatražiti mišljenje Europske agencije za sigurnost hrane (Agencija) kako bi ažurirala popis prehrambenih aditiva Unije iz Priloga II. Uredbi (EZ) br. 1333/2008, osim ako dotično ažuriranje neće imati učinak na zdravlje ljudi. Budući da odobrenje uporabe pčelinjeg voska (E 901) na bananama, mangu i šipku, uporaba karnauba voska (E 903) i šelaka (E 904) na šipku, mangu, avokadu i papaji i uporaba mikrokristaličnog voska (E 905) na ananasu predstavlja ažuriranje tog popisa koje neće imati učinak na zdravlje ljudi, nije potrebno tražiti mišljenje Agencije.
            
         
               (8)
            
            
               Komisija će dalje razmatrati zahtjeve za uporabom voskova na drugom voću i na povrću uzimajući u obzir sigurnost potrošača kada se očekuje da će se konzumirati vanjski dijelovi, tehnološku opravdanost i moguće zavaravanje potrošača, uključujući zahtjeve za označivanjem.
            
         
               (9)
            
            
               U skladu s prijelaznim odredbama Uredbe Komisije (EU) br. 1129/2011 (3), popis prehrambenih aditiva iz Priloga II. Uredbi (EZ) br. 1333/2008 primjenjuje se, u načelu, od 1. lipnja 2013. Kako bi se omogućile nove uporabe odobrenih prehrambenih aditiva na tržištu prije tog datuma, potrebno je navesti raniji datum primjene u pogledu tih uporaba.
            
         
               (10)
            
            
               Prilog II. Uredbi (EZ) br. 1333/2008 trebalo bi stoga na odgovarajući način izmijeniti.
            
         
               (11)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja i nisu im se usprotivili ni Europski parlament ni Vijeće,
            
         DONIJELA JE OVU UREDBU:
   Članak 1.
   Izmjena Uredbe (EZ) br. 1333/2008
   Prilog II. Uredbi (EZ) br. 1333/2008 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. prosinca 2012.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 354, 31.12.2008., str. 16.
   
      (2)  SL L 354, 31.12.2008., str. 1.
   
      (3)  SL L 295, 12.11.2011., str. 1.
   
      PRILOG
      U dijelu E Priloga II. Uredbi (EZ) br. 1333/2008, unosi za E 901, E 903, E 904 i E 905 u kategoriji hrane 04.1.1 „Cijelo svježe voće i povrće”, zamjenjuju se sljedećim:
      
         
                      
                  
                  
                     „E 901
                  
                  
                     Pčelinji vosak, bijeli i žuti
                  
                  
                     
                        quantum satis
                     
                  
                  
                      
                  
                  
                     samo za površinsku obradu voća: citrusnog voća, dinja, jabuka, krušaka, bresaka, ananasa, banana, manga, avokada i šipka i kao sredstvo za glaziranje orašastih plodova
                  
                  
                     Razdoblje primjene za banane, mango, avokado i šipak:
                     Od 25. prosinca 2012.
                  
               
                      
                  
                  
                     E 902
                  
                  
                     Karnauba vosak
                  
                  
                     200 
                  
                  
                      
                  
                  
                     samo za površinsku obradu voća: citrusnog voća, dinja, jabuka, krušaka, bresaka, ananasa, šipka, manga, avokada i papaje i kao sredstvo za glaziranje orašastih plodova
                  
                  
                     Razdoblje primjene za šipak, mango, avokado i papaju:
                     Od 25. prosinca 2012.
                  
               
                      
                  
                  
                     E 904
                  
                  
                     Šelak
                  
                  
                     
                        quantum satis
                     
                  
                  
                      
                  
                  
                     samo za površinsku obradu voća: citrusnog voća, dinja, jabuka, krušaka, bresaka, ananasa, šipka, manga, avokada i papaje i kao sredstvo za glaziranje orašastih plodova
                  
                  
                     Razdoblje primjene za šipak, mango, avokado i papaju
                     Od 25. prosinca 2012.
                  
               
                      
                  
                  
                     E 905
                  
                  
                     Mikrokristalični vosak
                  
                  
                     
                        quantum satis
                     
                  
                  
                      
                  
                  
                     samo za površinsku obradu voća: dinja, papaje, manga, avokada i ananasa
                  
                  
                     Razdoblje primjene za ananas:
                     Od 25. prosinca 2012.”